OpenLLM-France/wikimedia huggingface dataset:
# Principat de Balsan

Balsan (o Ghodna) fou un dels estats tributaris protegits de l'Índia del grup d'estats de la muntanya de Simla, llavors al Panjab i ara Himachal Pradesh. La seva superfície era de 132 km² i la població el 1881 de 5.190 habitants i el 1901 de 6.704 habitants distribuïts en 152 pobles. La capital Balsan estava a uns 50 km a l'est de Simla a la vora del riu Giri. El territori era fèrtil. El tribut al govern britànic era de 1080 rúpies.
El seu sobirà era rajput, amb títol de rana i la nissaga declarava ser descendent de la dinastia de Simoor, per mitjà d'Alak Singh, que va formar una branca separada de la família reial de Sirmoor. L'estat fou tributari de Sirmoor fins al 1805. El 1857 el sobirà local va ajudar els britànics en el motí i en recompensa va rebre més territoris i el títol hereditari de rana (1858 o 1859). Jograj Singh va morir el 1867 i el seu fill gran Sahib Singh havia mort abans i la successió va passar al net Bhup Sing (Dhop Singh) que va morir el 17 de novembre de 1884 i el va succeir el seu fill Bhir Singh. L'únic fill d'aquest Surat Singh va morir el 1885 i a la seva pròpia mort el 1918 el va succeir el seu germà Attar Singh; a la mort d'aquest el 1936 va pujar al tron el seu fill Ran Bahadur Singh que va abdicar el 1943 i el va succeir el seu germà Vidhya Bhushan Singh Jandaive que el 1948 es va integrar a l'Índia i va morir el 1979. El títol va passar al seu fill Trivikram Bhushan Singh.

## Llista de ranes

* Jograj Singh 1815-1867
* Bhup Sing 1867-1884
* Bhir Singh 1884-1918
* Attar Singh 1918-1936
* Ran Bahadur Singh 1936-1943
* Vidhya Bhushan Singh Jandaive 1943-1948

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Puig Bisbal

El Puig Bisbal és una muntanya de 279 metres sobre el nivell del mar al municipi de Celrà, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Vegeu també

* Muntanya de Can Peric
# Can Riera (Castellar del Vallès)

Can Riera és una masia de Castellar del Vallès (Vallès Occidental) protegida com a Bé Cultural d'Interès Local.

## Descripció

Es tracta d'una masia de planta rectangular, encimbellada per un cos sobreposat, que presenta base quadrada i teulada a quatre vessants. En els seus quatre cantons hi ha tres obertures, de formes ogivals, facilitant l'entrada de llum a l'interior. La teulada presenta un ràfec de notòria volada que requereix un fort embigat.
El portal, situat a la façana principal, és d'arc rodó de mig punt. Les grans arcades que s'han obert en els laterals i que són fruit de posteriors modificacions, segueixen la mateixa línia d'arcades. Els murs són estucats totalment.
A continuació dels laterals, transcorre un mur també arrebossat que tanca totalment els patis davanters, a través dels quals s'accedeix a la casa un cop traspassat el llindar. Per fora del tancat i començant des del mateix mur que fa de lateral a la casa, s'hi poden veure unes obertures de línia verticalitzant i esbocinades que indiquen el gruix dels murs de la tanca i de la façana.

## Referències

* 1 2 3 «Can Riera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Cantó de Briva la Galharda Sud-Est

El cantó de Briva la Galharda Sud-Est és un cantó francès del departament de la Corresa, situat al districte de Briva la Galharda. Comprèn un municipi i part del de Briva la Galharda.

## Municipis

* Cosnac
* Briva la Galharda

## Història

Llista dels consellers generals successius :
| Data d'elecció | Identitat | Partit |
| 1982-2001 | Claudine Labrunie | PS |
| 2001- | Jean-Claude Chauvignat | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 13.697 |
# Shere

Shere és una localitat situada al comtat de Surrey, a Anglaterra (Regne Unit), amb una població estimada el 2016 de 635 habitants.
Està situada al centre de la regió Sud-est d'Anglaterra, prop de la ciutat de Guildford, la capital del comtat i de la regió, i a poca distància al sud del riu Tàmesi i de Londres.

## Referències

* ↑ Citypopulation.de Estadísticas del condado de Surrey. Consultat el 16 de juliol de 2018.
# Tappa

Tappa fou un estat trinutari protegit a l'agència de Bhopal a l'Índia central format per 13 pobles a la pargana de Sonkach (de Gwalior) concedits el 1822 pel maharajà Daulat Rao Sindhia a Thakur Rup Singh, giràsia de Tappa. L'estat va romandre en mans de la nissaga de Rup Singh fins al 1865, quan el sobirà es va suïcidar i no va deixar hereus. L'adopció d'un parent llunyà, Takht Singh, fou aprovada pel govern de Gwalior el 1866.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bahira El Bibane

Bahira El Bibane o Bahiret El Bibane o Bhiret El Bibane (àrab: بحيرة البيبان, buḥayrat al-Bībān) és una llacuna hipersalina de Tunísia, a la governació de Médenine, delegació de Ben Guerdane. Té una superfície de 230 km² i es troba tancada per un cordó litoral calcari fossilitzat, amb unes nou obertures que deixen entrar l'aigua. La llacuna té grans concentracions de sal i una situació de pesca exclusiva. La vila de Bibane, amb uns 1.000 habitants dispersos en 60 assentaments, és proveïda d'aigua per una dessaladora amb sistema d'osmosi inversa, donat per la cooperació espanyola. La profunditat mitjana és de 4,06 metres. El braç d'El Mzkhadda (una llengua de terra estreta) la separa de la sabkha de Boujemal, al sud-oest. A la zona hi ha una explotació petroliera. A la costa sud hi ha la vila d'El Morchidia i, a la nord, a mar obert, el port de Sidi Ahmed Chaouch.
# Cantó de La Rochelle-1

El cantó de La Rochelle-1 és un cantó francès del departament del Charente Marítim, situat al districte de La Rochelle. Compta amb part del municipi de La Rochelle.
Llista dels consellers generals successius :
| Data d'elecció | Identitat | Partit |
| 1962-1967 | André Salardaine | UDR |
| 1967-1982 | Michel Crépeau | MRG |
| 1982-1985 | Gérard Gomès | PS |
| 1985-1998 | Andrée Renouard | MRG |
| 1998- | Gilles Gautronneau | PRG |
| les dades anteriors no són pas conegudes ||||
# Principat de Pal

Pal fou un estat tributari protegit del prant de Halar a l'agència de Kathiawar, Presidència de Bombai, amb una superfície de 54 km² format per cinc pobles amb un únic propietari. Els ingressos s'estimaven en mil lliures i el tribut era de 125 pel Gaikwar de Baroda i quasi 40 pel nawab de Junagarh. Estava a uns 11 km al sud-oest de Rajkot. La població era de 1.214 habitants el 1901 (1315 el 1921). La capital era Pal amb 587 habitants. El thakur era un jadeja rajput de la nissaga de Rajkot; era un estat de cinquena classe dins dels del Kathiawar.
Harbhamji, quart fill de Thakur Sahib Mehramanji II de Rajkot, va rebre un fei 5 pobles incloent Pal a la vora del riu Nyari.

## Llista de thakurs

* 1. Thakur Saheb HARBHAMJI MEHRAMANJI
* 2. Thakur Saheb SABBAJI HARBHAMJI (fill)
* 3. Thakur Saheb DEVAJI SABBAJI (fill)
* 4. Thakur Saheb DOSAJI DEVAJI (fill)
* 5. Thakur Saheb HARBHAMJI DOSAJI (fill)
* 6. Thakur Saheb RATANSINHJI HARBHAMJI (fill) ?-1892
* 7. Thakur Saheb LADHUBHA RATANSINHJI 1892-?
* 8. Thakur Saheb JASUBHA RATANSINHJI (germà)
* 9. Thakur Saheb HARISHCHANDRASINHJI JASUBHA

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bishorn

El Bishorn és una muntanya de 4.153 metres que es troba a la regió de Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 30 agost 2011].
* «Summitpost.com» (en anglès). [Consulta: 30 agost 2011].
Quatremils dels Alps :
Alps
Quatremils
categoria :
# Cantó de Briva la Galharda Sud-Oest

El cantó de Briva la Galharda Sud-Oest és un cantó francès del departament de la Corresa, situat al districte de Briva la Galharda. Comprèn 4 municipis i part del de Briva la Galharda.

## Municipis

* Briva la Galharda
* Estival
* Jutjal e Nasareth
* Nespols
* Noalhas

## Història

Llista dels consellers generals successius :
| Data d'elecció | Identitat | Partit |
| 1970-1976 | Jean Labrunie | MRG |
| 1976-2001 | Jacques Chaminade | PCF |
| 2001- | Alain Vacher | PCF |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 10.816 |
# Benet de Cornualla

Benet de Cornualla fou bisbe de Nantes (1079-1111).
Era fill d'Alan Canhiart, comte de Cornualla, i germà de Guerech II de Cornualla, al que va succeir quan va morir el 31 juliol de 1079. Fou consagrat el 1081. Va abdicar el 1111 i va morir poc temps després. El va succeir Robert I que només va exercir uns mesos (1112).

## Fonts

* La grande encyclopédie inventaire raisonné des sciences, des lettres et des arts - volum XXIV, pag. 730 - París (1885-1902).
* Lliste de bisbes de Nantes fins a 1836
# Bahram I

Bahram I (Οὐαράνης o Οὐραράνης) fou rei sassànida de Pèrsia, fill de Shapur I, i successor d'Ormazd I. Va regnar del juny del 271 al setembre del 274.
Shapur tenia quatre fills: Bahram Gilan Shah (governador de Gilan), Shapur Misan (rei de Mesene a Mesopotàmia), Ormazd Ardashir Wuzurg (governador o rei d'Armènia, que podria ser identificat amb Artavasdes VII d'Armènia) i Narsès Sakan (rei dels saces o sakes, Sind i Turan). Bahram era el fill gran però la successió va recaure en Ormazd Arsdashir (Hormazd I) que només va regnar un any (vers 270 a 271). Segurament fou l'influent sacerdot Karder el que el va elevar al tron el juny del 271.
Probablement Narsès no el va reconèixer fins que el va nomenar rei d'Armènia, que era el segon en rang després del gran rei. Fou considerat un rei benevolent, aficionat a la lluita, la cacera i les festes; va eliminar la tolerància religiosa de Shapur i va contribuir a establir la religió de Zoroastre com a religió d'estat. El 274 va fer executar a Mani i perseguir als maniqueus. Va fer la guerra contra Zenòbia de Palmira i després contra l'emperador romà Aurelià, que no va tenir cap resultat per la mort d'aquest emperador el 275.
Va morir a finals del 274 i el va succeir el seu fill Bahram II
# Cantó de Briva la Galharda Centre

El cantó de Briva la Galharda Centre és un cantó francès del departament de la Corresa, situat al districte de Briva la Galharda. Comprèn part del municipi de Briva la Galharda.

## Història

Llista dels consellers generals successius :
| Data d'elecció | Identitat | Partit |
| 1982-1985 | Jean Charbonnel | Divers droite |
| 1988-1992 | Odette Neuville | Divers droite |
| 1992-1995 | Bernard Murat | RPR |
| 1995-2004 | Jean-Baptiste Dupuy | RPR |
| 2004- | Frédéric Soulier | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 8.830 |
# Roca Blanca (Mas de Barberans)

La Roca Blanca és una muntanya de 766 metres que es troba al municipi del Mas de Barberans, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Riereta (Fogars de la Selva)

Can Riereta és un edifici del municipi de Fogars de la Selva (Selva) inclosa en l'Inventari del Patrimoni Arquitectònic de Catalunya.

## Descripció

Can Riereta es tracta d'un mas de planta rectangular que consta de planta baixa i pis superior i que està cobert amb una teulada a dues aigües de vessants a laterals. El mas està ubicat en un solar regular. El mas està estructurat internament en tres crugies. Tant la planta baixa com el primer pis comprenen tres finestres respectivament.
La masia originària ha estat absolutament transformada i modificada arran de les obres integrals que es van practicar en ella en el 1993, com així ho indica el rellotge de sol de la façana, i que han tingut un efecte contraproduent i devastador per diversos motius: des del fet que la masia ha perdut tota la seva essència rústica i tradicional; passant pel fet que no s'ha conservat cap element de la masia original en format d'obertures, llindes, etc. i fins a arribar a l'aspecte forçat i descontextualitzat que ofereix la masia en l'actualitat. L'únic tret positiu que ha aportat aquesta transformació ha set consolidar la preservació de la construcció, ja que gaudeix d'un magnífic estat de salut. Ara bé a un preu molt alt.
Els murs exteriors estan completament arrebossats i pintats amb un blanc pur i neutre i no hi ha cap mena de presència de pedra.

## Història

El nom de Falgars apareix citat en un document de l'any 922 relacionat amb l'església parroquial de Sant Cypriani et Santa Justa in villa Falgars. L'any 974 el municipi es troba sota la tutela del papa Benet VI a través de Hildesind, abat de Sant Pere de Rodes. Posteriorment un precepte dictat per Lotari reafirma el 982 aquest lligam.
Més endavant el terme passà a dependre dels vescomtes de Girona, després vescomtes de Cabrera. En una butlla papal de Lluci III del 1185, consta que el monestir de Breda tenia importants alous a la parròquia de Ramió. Amb la divisió provincial del 1833 el municipi entrà dins la província de Barcelona, sent l'únic de La Selva que pertany a aquesta demarcació.

## Referències

* 1 2 3 4 5 6 7 8 9 «Can Riereta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Cantó de Donzenac

El cantó de Donzenac és un cantó francès del departament de la Corresa, situat al districte de Briva la Galharda. Té sis municipis i el cap és Donzenac.

## Municipis

* Alassac
* Donzenac
* Sadran
* Senta Fereòla
* Sent Pardos l'Urtigier
* Sent Viance

## Història

Llista dels consellers generals successius :
| Data d'elecció | Identitat | Partit |
| 1973-1979 | M. Bounaix | RPR |
| 1979-1983 | Gaston Delaunay | PCF |
| 1983-1992 | Roger Leyriat | RPR |
| 1992-1998 | Charles Morand | RPR |
| 1998- | Gilbert Fronty | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 7.922 | 8.518 | 8.402 | 8.939 | 9.460 | 9.569 | 10.448 |
# Tekari Raj

Tekari Raj fou un estat tributari protegit del tipus zamindari al districte de Gaya existent entre el s. XVIII i principis del XX.
Fou fundat per un petit propietari de nom Dhir Singh al començament del segle XVIII. El seu fill Sundar Singh, un babhan, va aprofitar la confusió creada a l'Imperi Mogol per la invasió de Nàdir-Xah Afxar el 1739 per apoderar-se de territoris. Muhammad Shah de Delhi li va donar el títol de raja com a recompensa per l'ajut a Ali Werdi Khan de Bengala contra els marathes. El va succeir el seu fill adoptiu Buniad, ofegat a traïció per Kasim Ali el 1762 en revenja per la seva submissió als britànics. El fill de Buniad, Mitrajit, tenia només uns mesos d'edat i es va salvar per poc. derrotat Kasim Ali a la batalla de Buxar, Mitrajit fou restaurat per Dalil Singh, el diwan del seu pare, que en tenia la custòdia per encàrrec britànic. Fou fiel aliat dels britànics i els va ajudar en la rebel·lió de Kolhan i va rebre el títol de maharajà. Va morir el 1840 i el territori fou dividit entre els seus dos fills, Hit Narayan (9/16 parts) i Mod Narayan (7/16 parts).
Cinc anys més tard Hit Narayan va rebre el títol de maharajà; era un personatge religiós que va deixar l'administració en mans de la seva muller maharani Indrajit Kunwar que amb el consentiment del seu marit va adoptar a maharajà Ram Narayan Krishna Singh com a fill i la va succeir; a la seva mort va deixar la propietat a la seva vídua maharani Rajrup Kunwar. Aquesta va nomenar successor a la seva filla Radheswari Kunwar, que va morir el 1886, deixant un fill menor d'edat, maharajà Kumar Gopal Saran Narayan Singh i l'estat va ser posat sota vetlla de la Cort de Wards i hi va restar fins al 1904; en aquesta època va prosperar notablement amb diversos sistemes de regs entre els quals els canals de Jaru i Jamu. L'estat tenia 551 pobles i una superfície de 801 km².
La part de Mod Narayan va passar a la seva mort a les seves dues vídues que van transferir la propietat el 1870 a un nebot del seu marit de nom Babu Ram Bahadur Singh. Aquest darrer va rebre el títol de raja el 1888, però va morir abans de la investidura i el va succeir la seva neta; a la mort d'aquesta sis anys després va passar a la seva filla Rajkumari Bhubanesvar Kunwar, que era menor, i va quedar sota tutela de la seva àvia. Tenia 715 pobles i una superfície de 1.355 km².

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bahram III

Bahram III o Varanes III fou rei sassànida de Pèrsia, fill gran i successor de Bahram II. Va regnar només uns mesos (291-292) entre quatre i vuit segons les fonts.
En vida del seu pare fou nomenat rei dels saces de Sakastana (Bahram Sakan Shah). A la mort del pare, fou proclamat rei per un grup de nobles del Fars o Persis, dirigits per Wahnam fill de Tatrus, amb el suport d'Adurfarrobay rei de Mesene de Mesopotàmia, segons es diu contra la seva voluntat. Tanmateix, una assemblea de grans nobles, controlada pel gran sacerdot Karder, va decidir donar suport com a successor a Narsès, besoncle de Bahram III i rei de l'Armènia sota control persa. Fou convidat a venir des d'Armènia i rebut a Ctesifont on fou coronat. En una campanya militar, el cap dels nobles del sud, Wahnam, fou derrotat i mort, però la sort de Bahram III no és esmentada.
Narsès va substituir el seu nom al de Bahram en alguns relleus. Sembla que no va deixar cap moneda, ja que les que li foren atribuïdes avui dia se suposa que foren realment de Narsès.
# Cantó de Briva la Galharda Nord-Est

El cantó de Briva la Galharda Nord-Est és un cantó francès del departament de la Corresa, situat al districte de Briva la Galharda. Comprèn part del municipi de Briva la Galharda i fou creat el 1982 arran del cantó de Briva la Galharda Nord.

## Història

Llista dels consellers generals successius :
| Data d'elecció | Identitat | Partit |
| 1970-1982 | Jean Charbonnel | RPR |
| 1982-2001 | Raymond Lacombe | RPR |
| 2001- | Claude Nougein | UDF, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 10.540 |
# Puig d'en Boi

El Puig d'en Boi és una muntanya de 254 metres que es troba al municipi de Quart, a la comarca catalana del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de La Ròcha Canilhac

El cantó de La Ròcha Canilhac és un cantó francès del departament de la Corresa, situat al districte de Tula. Té 11 municipis i el cap és La Ròcha Canilhac.

## Municipis

* Champanhac la Pruna
* Clergor
* Espanhac
* Gròs Chastanh
* Agutmont
* Marcilhac la Crosilha
* La Ròcha Canilhac
* Sent Bausilha de la Ròcha
* Sent Martin la Mediana
* Sent Pardos la Crosilha
* Sent Pau

## Història

Llista dels consellers generals successius :
| Data d'elecció | Identitat | Partit |
| 1973-1985 | Pierre Pranchère | PCF |
| 1985-1996 | Guy Pougetoux | RPR |
| 1996-2004 | Jean Maison | PCF |
| 2004- | Jean-Louis Bachellerie | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.385 | 3.861 | 3.397 | 3.143 | 3.048 | 3.022 | 3.088 |
# Benoît Bourrust

Benoît Bourrust (Auch, 16 de juny de 1985) és un jugador de rugbi a 15 francès que juga al lloc de Pilar a l'equip de la USAP de Perpinyà (1,84 m i 117 kg).

## Carrera

* Fins a 2007 : FC Auch França
* 2007-2008 : Sala Sharks Anglaterra
* 2008-2009 : Biarritz olympique Pays Basque
* des de 2009: USAP

## Palmarès
### En club

* Campió de França de Pro D2 : 2007

### En equip nacional

* Equipa amb França -21 anys : 1 selecció el 2005-2006 (Anglaterra)
* Equipa amb França -19 anys

## Enllaços externs

* Perfil del jugador a lequipe.fr
* Estadístiques a itsrugby.fr
# Torbalı

Torbalı és un poble i un districte de la Província d'Esmirna a Turquia. Torbalı es troba a 20 km al sud-est d'Esmirna, en l'E 87 que va d'Esmirna a Aydın. Segons el cens del 2011, el districte tenia un total de 133.089 habitants, dels quals 121.984 vivien a la seva àrea urbana.
La ciutat està situada en la vall fluvial del Küçük Menderes i està envoltada per muntanyes al nord i a l'oest. El punt més alt del districte és el Keçikalesi Dağı amb 781m. Torbalı va rebre l'estatus de districte el 1926. Un any més tard la ciutat es convertia en un belediye (municipi). Al districte hi pertanyen 22 pobles.

## Llocs d'interès

A 5 km al sud-oest del poble d'Özbey hi trobem les ruïnes de l'antiga ciutat de Metròpolis de Lídia, ubicació anterior de la ciutat. El nom Torbalı prové de Metròpolis. 30 km al nord, en la carretera a Kemalpaşa s'hi troba el relleu en roca hitita de Karabel. Aquest relleu representa la figura d'un home armat amb un arc, una llança i una espasa. Quan Heròdot va visitar el país, va dir que el relleu corresponia a un rei egipci anomenat Sensusert, i que la inscripció que hi havia deia "Jo, amb la força de les meves espatlles vaig conquerir aquest país". Heròdot s'ho va inventar, perquè la traducció que s'ha fet actualment demostra que correspon a un personatge anomenat Tarkasnawa, rei del Regne de Mira, i és probable que aquest relleu estés col·locat a la frontera entre Mira i Arzawa.

## Referències

* ↑ «Institut d'Estadística de Turquia». Arxivat de l'original el 2012-11-17. [Consulta: 28 febrer 2012].
* ↑ Hawkins, J.D «Tarkasnawa King of Mira ‘Tarkondemos’, Boǧazköy sealings and Karabel». Anatolian Studies, 48, 1998, pàg. 3-4. DOI: 10.2307/3643046.
* ↑ Bryce, Trevor. Hititas: historia de los guerreros de Anatolia. Córdoba: Almuzara, 2021, p. 74-75. ISBN 9788418578854.
# Bais (Filipines)

Bais (en cebuà Dakbayan sa Bais, en filipí Lungsod ng Bais i en anglès Bais City) és una ciutat filipina de 2a classe, pertanyent a la província de Negros Oriental, a les Visayas Centrals. Bais ostenta el títol de ciutat des del 7 de setembre de 1968
Segons el cens de 2007 té una població de 74.702 habitants repartides en 13.199 llars, la qual cosa representa una mitjana de 5,66 persones per llar. La superfície del terme municipal és de 319,64 km².
La ciutat de Bais forma part del 2n Districte Congressual de la província de Negros Oriental i es troba a 44 km al nord de Dumaguete, la capital provincial. Limita al nord amb els municipis de Manjuyod i Mabinay, a l'oest amb la ciutat de Bayawan i al sud amb la ciutat de Tanjay.

## Economia

La ciutat de Bais és la productora de sucre més important de Negros Oriental, amb dues indústries importants. La més antiga és la Central Azucarera de Bais, establerta per la Tabacalera d'Espanya a principis del segle XX i que és una de les més antigues del país. La segona, URSUMCO (Universal Robina Sugar Milling Corporatio va ser antigament UPSUMCO (United Planters Milling Corporation) i es va construir a mitjans dels anys 70 per la Marubeni Corporation of Japan, amb el projecte d'Ignacio Montenegro (també d'arrels espanyoles).

## Divisió administrativa

La ciutat de Bais està dividida en 35 barangays. El nucli de Tanjay agrupa 2 barangays, amb una població de 13.860 habitants (18,6% del total). Altres nuclis de població que superen els 5.000 habitants són Sab-ahan i Cambagahan.

### Barangays

| Barangay I (Pob.) Barangay II (Pob.) Basak Biñohon Cabanlutan Calasga-an Cambagahan Cambaguio Cambanjao | Cambuilao Canlargo Capiñahan Consolacion Dansulan Hangyad La Paz Lo-oc Lonoy | Mabunao Manlipac Mansangaban Okiot Olympia Panala-an Panam-angan Rosario Sab-ahan | San Isidro Katacgahan (Tacgahan) Tagpo Talungon Tamisu Tamogong Tangculogan Valencia |

## Enllaços externs

* Comissió de turisme de Bais Arxivat 2010-11-13 a Wayback Machine.
* Bais a la web Paraiso Philippines Arxivat 2010-11-14 a Wayback Machine.